ติดตั้ง PlayStation 2 เล่นเกมใน PlayStation 2
คุณเชื่อมต่อ PlayStation 2 กับทีวีหรือ receiver ได้หลายวิธีด้วยกัน แล้วแต่ input ที่มี โดย input ต่างกันก็ให้สัญญาณภาพแตกต่างกันออกไป ปกติ input จะอยู่หลังทีวี แต่บางทีก็อยู่ด้านข้างหรือด้านหน้าแทน   Composite/Stereo AV - เป็นช่องทางเชื่อมต่อ PlayStation 2 กับทีวี receiver หรือ VCR ที่พบมากที่สุด โดยสาย composite จะมี 3 หัวด้วยกัน คือเหลือง (วิดีโอ) และแดงกับขาว (เสียง) ปกติจะมีสายนี้ติดมากับเครื่อง PlayStation 2 รุ่นใหม่ๆ อยู่แล้ว แต่ถ้าเป็น HDTV รุ่นใหม่ๆ จะไม่รองรับการเชื่อมต่อวิธีนี้  Component/YCbCr - เป็นช่องทางเชื่อมต่อ PlayStation 2 กับทีวีรุ่นใหม่ๆ ได้สะดวกที่สุด เพราะ HDTV ส่วนใหญ่ มี input นี้ทั้งนั้น แถมสาย component ยังให้สัญญาณภาพของ PlayStation 2 ได้ดีที่สุด สาย component จะมี 5 หัวด้วยกัน คือแดง ฟ้า และเขียว (วิดีโอ) กับแดงและขาว (เสียง) สาย component ไม่ได้ติดมากับ PlayStation 2 ถ้าจะซื้อสาย component ต้องเลือกที่ใช้กับ PlayStation 2 ได้ โดยมีปลั๊ก PlayStation 2 ที่ปลายข้างหนึ่ง  S-Video - input นี้ไม่ค่อยเจอในทีวีรุ่นใหม่ๆ เป็นสายที่ให้สัญญาณภาพที่ดีกว่าสาย composite แต่ไม่ดีเท่าสาย component ปกติปลั๊ก S-Video จะสีเหลือง และมี pin ข้างใน แทนปลั๊ก AV ธรรมดา สาย S-Video ของ PlayStation 2 จะมีหัว S-Video กับหัว audio สีแดงและขาว  RF - อันนี้เป็นช่องทางเชื่อมต่อ PlayStation 2 กับทีวีหรือ VCR ที่ไม่ค่อยแนะนำ เพราะให้สัญญาณภาพชัดน้อยสุด โดยสาย RF จะเสียบที่ coaxial input ของทีวีหรือ VCR (input เดียวกับที่ใช้เสียบเสาอากาศหรือกล่องเคเบิลทีวีสมัยก่อน) ทางที่ดีให้ไปเชื่อมต่อวิธีอื่น เว้นแต่เป็นวิธีเดียวจริงๆ ถ้าซื้อ PlayStation 2 มาใหม่ จะมีสาย composite ติดมาในกล่องเลย แต่ถ้าต้องใช้สายอื่น ให้สั่งจาก Sony โดยตรง หรือซื้อตามเว็บที่น่าเชื่อถือ ย้ำว่าต้องเป็นสายที่ใช้กับ PlayStation 2 ได้ เพราะปลั๊ก PlayStation 2 จะไม่เหมือนใคร สายวิดีโอของ PlayStation 2 จะใช้ได้กับ PlayStation 2 ทุกรุ่นเลย แนะนำให้จัดวางเครื่อง PlayStation 2 ในจุดที่อากาศถ่ายเทดี เครื่องจะได้ไม่ร้อนเร็ว ที่สำคัญคืออย่าวางซ้อนด้านบนหรือด้านล่างของอุปกรณ์อิเล็กทรอนิกส์อื่น ถ้ามีขาตั้ง ให้วาง PlayStation 2 ในแนวตั้ง จะได้ไม่เปลืองพื้นที่ วางใกล้ทีวีกับปลั๊กจะดีที่สุด เพราะสายวิดีโอกับสายไฟจะได้ไม่ตึง สายวิดีโอทั้งหมดของ PlayStation 2 จะเสียบพอร์ทเดียวกัน ที่ด้านหลังของ PlayStation 2 โดยพอร์ทวิดีโอจะอยู่มุมขวาล่างด้านหลัง ถ้าเป็น PlayStation 2 รุ่น FAT และอยู่ทางขวาด้านหลังของ PlayStation 2 รุ่น slim ข้างที่เสียบสายไฟ โดยพอร์ทจะเขียนว่า "AV MULTI OUT" สังเกตว่าเสียบที่ input ไหน จะได้หา input ในทีวีถูก ให้เสียบปลั๊กสีเดียวกับ input  บางทีสาย audio (แดงและขาว) อาจจะไม่ตรงกับ video input ของทีวี ถ้าทีวีที่ใช้รองรับเฉพาะเสียง mono ก็ให้เสียบแค่สาย audio สีขาว ตอนเสียบสาย component จะมีสีแดง 2 อัน หนึ่งในนั้นคือวิดีโอ อีกอันเป็นเสียงหรือ audio ถ้าแผ่สาย component ออก จะได้ปลั๊กที่เรียงกันแดง ฟ้า เขียว (Video) ขาว แดง (Audio) ถ้าทีวีที่ใช้มีที่เสียบ component แต่คุณมีแต่ composite ก็ยังต่อกันได้ โดยเสียบสาย audio แดงและขาวตามปกติ แล้วเสียบสีเหลืองที่รูสีเขียวแทน ถ้าสุดท้ายแล้วได้ภาพขาวดำแทน ให้ลองเสียบสีเหลืองที่รูสีฟ้าหรือแดงแทน ถ้าเป็นแถบยุโรป อาจจะต้องใช้ Euro-AV connector ให้เสียบสาย composite ที่ขั้ว SCART ของทีวีได้ เป็น connector ที่ติดมากับเครื่อง PS2 รุ่นแถบยุโรปโดยเฉพาะ ถ้าใช้ระบบเสียง surround 5.1 ต้องเสียบพอร์ท audio Digital Out (Optical) ของ PS2 กับ receiver โดยใช้สาย TOSLINK เฉพาะคนที่อยากได้เสียง surround 5.1 และมีอุปกรณ์ที่ต้องใช้ ปกติพอร์ท Digital Out (Optical) จะอยู่ข้างพอร์ทวิดีโอ หลังเครื่อง PlayStation 2 PS2 รุ่น fat กับ PlayStation 2 รุ่น slim จะใช้สายไฟต่างกัน ถ้าจะเสียบปลั๊ก PS2 รุ่น fat ให้เสียบด้าน "เลข 8" ของสายไฟ ที่หลังเครื่อง PlayStation 2 แล้วเสียบปลั๊กที่ผนังหรือปลั๊กราง ถ้าเป็น PS2 รุ่น slim ให้เสียบสายไฟที่รู "DC IN" สีเหลือง หลังเครื่อง PlayStation 2 เสียบหม้อแปลง แล้วเสียบปลั๊กที่ผนังหรือปลั๊กราง เสียบสายให้หย่อนๆ หน่อย อย่าตึง เพราะจะสะดุดหรือสายขาดได้ บางเกมของ PS2 จะเล่นแบบออนไลน์ได้ ต้องต่อเน็ตบ้านผ่าน Ethernet ใน PlayStation 2 ซะก่อน ถึงจะใช้ฟังก์ชั่นนี้ได้ ถ้าเป็น PS2 รุ่น slim จะมี Ethernet adapter ในตัว แต่ PlayStation 2 รุ่น fat ต้องหา adapter ต่อเน็ตเอง  คุณตั้งค่าเน็ตในระบบหลักไม่ได้ แต่ละเกมจะปรับแต่ง network settings เองตอนคุณต่อเน็ต หลายเกมของ PS2 ที่เล่นหลายคนแบบออนไลน์ได้ ตอนนี้ไม่ออนไลน์แล้ว เพราะเซิร์ฟเวอร์ปิดไปนานแล้ว ต้องมีจอยแท้ของ PlayStation 2 (ที่เรียกว่า DualShock 2) หรือจอยค่ายอื่นที่ใช้กับ PS2 ได้ ปกติ PlayStation 2 รุ่นใหม่ๆ จะมาพร้อมจอย DualShock 2 หนึ่งอัน คุณใช้จอย PS1 กับ PS2 ด้วยกันไม่ได้ แต่ใช้จอย PS1 เล่นเกม PS1 ได้ ถ้าจะเซฟเกมที่เล่นค้างไว้ ให้เสียบ memory card ของ PS2 โดยเป็น memory card ของแท้ แค่จุได้ 8 MB ก็เพียงพอสำหรับการเซฟเกมต่างๆ แล้ว จริงๆ แล้วมี memory card ค่ายอื่นที่จุได้มากกว่านี้ แต่ก็เสี่ยงจะเซฟหายได้ แนะนำให้ซื้อ memory card ของแท้ที่จุได้มากกว่า เช่น 16 MB และ 32 MB หรือเซฟลงฮาร์ดไดรฟ์แบบไม่พึ่ง memory card แต่ก็ต้องมี memory card อยู่ดี ถึงจะติดตั้ง software ของฮาร์ดไดรฟ์ได้  คุณจะเล่นเกมแบบไม่มี memory card หรือ HDD ก็ได้ แต่ถ้าเป็นเกมยาวๆ ระวังจะเกิดเหตุไม่คาดฝันจนต้องไปเริ่มเล่นใหม่ เพราะเราเล่นข้ามวันข้ามคืนไม่ได้อยู่แล้ว เวลาปิดเครื่องหรือเปลี่ยนเกม ที่เล่นมาทั้งหมดก็จะหายไป ให้เสียบ memory card ที่ด้านบนของจอยได้เลย โดยให้ด้านฉลากของ memory card หันขึ้นตอนเสียบ เปิดทีวี แล้วเปลี่ยนไปยัง input ที่เสียบ PlayStation 2 ไว้ ถ้าเสียบ PS2 กับ VCR หรือ receiver ก็ต้องเลือก input ของ VCR หรือ receiver ให้ถูก และเช็คว่าทีวีเลือก input ของ VCR หรือ receiver ไว้ กดปุ่ม power ที่หน้าเครื่อง PlayStation 2 ไฟสีเขียวจะติดขึ้นมา และถ้าเลือก input ถูกแล้ว จะเห็นโลโก้ PS2 เป็นแอนิเมชั่นโผล่มา ถ้าไม่ได้ใส่แผ่นเกมไว้ ก็จะเข้าสู่เมนูระบบของ PS2 แต่ถ้าใส่แผ่นเกมไว้ เกมจะเริ่มทันทีหลังจบแอนิเมชั่นที่เป็นอินโทร กดปุ่ม Eject ที่หน้าเครื่อง PlayStation 2 เพื่อให้ถาดใส่แผ่นเด้งออกมา (PS2 รุ่น fat) หรือฝาเด้งออกมา (PS2 รุ่น slim) จากนั้นเอาแผ่นเกมใส่ถาด หรือวางแผ่นในเครื่องแล้วปิดฝา (slim) หรือกดปุ่ม Eject อีกรอบ (fat) เพื่อให้ถาดใส่แผ่นเลื่อนกลับเข้าไปใน PlayStation 2  ห้าม eject แผ่นเกมตอนกำลังเล่น ไม่งั้นเกมจะดับโดยที่ไม่ได้เซฟ ระวังอย่าแตะผิวหน้าของแผ่นเกม ตอนใส่หรือเอาแผ่นออก เพื่อป้องกันแผ่นเป็นรอยหรือขีดข่วน จะได้ใช้เล่นไปนานๆ ถ้า PlayStation 2 ที่เล่น ใช้สาย component ก็จะใช้โหมด progressive scan (480p) ได้ ทำให้ได้ภาพที่คมชัดกว่า ซึ่งรองรับแค่บางเกมเท่านั้น ให้กด △+✕  ค้างไว้หลังโลโก้ PlayStation 2 โผล่มาตอนเริ่มเกม ถ้าเกมนั้นใช้ progressive scan ได้ จะมีข้อความบอกวิธีเปิดใช้ฟังก์ชั่นนี้ เพราะไม่มี system settings ของ progressive scan ถ้าอยากรู้ว่าเกมไหนใช้ progressive scan และเล่นแบบ widescreen ได้ ให้ไปดูที่รายชื่อนี้ใน Wikipedia
เช็ค input ของทีวี. เลือกสายให้ถูก. วางเครื่อง PlayStation 2 ใกล้ทีวีหรือ receiver. เสียบสายวิดีโอที่หลังเครื่อง PlayStation 2. เสียบปลายสายวิดีโออีกข้างที่ทีวี. เสียบสาย digital audio (ถ้ามี). เสียบปลั๊ก PlayStation 2. เสียบสาย Ethernet (ถ้าใช้). เชื่อมต่อจอยกับเครื่อง PlayStation 2. เสียบ memory card (ถ้ามี). เปิดทีวีแล้วเลือกให้ถูก input. เปิดเครื่อง PS2. ใส่แผ่นเกม. เริ่มเกมในโหมด progressive scan (เฉพาะเครื่องที่ใช้สาย component).
https://www.wikihow.com/Hook-Up-a-PlayStation-2-and-Start-It https://www.wikihow.com/Hook-Up-a-PlayStation-2-and-Start-It
Connecting the PlayStation 2 Playing Your PlayStation 2